Staré kúpele Orta mezar

Orta mezar (), nazývané aj Židovské kúpele () sú bývalé turecké kúpele z 15. storočia, nachádzajúce sa blízko bývalej mešity Taš kjuprju v centrálnej časti mesta Plovdiv v Plovdivskej oblasti v južnom Bulharsku. Budova má priznaný štatút kultúrnej pamiatky.

Charakteristika a dejiny 
Staré kúpele Orta mezar sú jedna z najstarších budov v Plovdive postavená v 15. storočí po tom, ako si Turci po obsadení Plovdivu začali v tejto časti mesta stavať vlastnú štvrť, ktorej hovorili Orta mezar a rovnako boli pomenované kúpele. Orta mezar sa dá preložiť ako „centrálny cintorín“ a miestni tejto časti mesta hovorili takto z toho dôvodu, že sa v nej hrobové časti striedali s obytnými, v štvrti žilo počas jej histórie turecké a židovské obyvateľstvo. Väčšina starých domov bývalej štvrte bola zbúraná v 80. rokoch 20. storočia. Kúpele ostali zachované a dlho nebola budova nijako využívaná. V roku 2005 bola predaná do súkromných rúk a fungovala ako predajňa a sklad nábytku a do budúcnosti mala byť z budovy urobená umelecká kaviareň. Naneštastie vo februári roku 2016 budovu postihol rozsiahly požiar, ktorý ju vážne poškodil. V súčasnosti je v havarijnom stave.

Galéria

Zdroj 
 http://theo.inrne.bas.bg/~bozho/PhysFac/Gatherings/26_2015_Plovdiv_April_30-May_3/Data_Additional/Plovdiv_city_Sights-Most_complete_List.php
 http://bnr.bg/plovdiv/post/100660427/pojar-izpepeli-do-osnovi-starinnata-evreiska-bana-orta-mezar-v-plovdiv
 https://www.blitz.bg/obshtestvo/regioni/orta-mezar-nazad-vv-vremeto-ktcheto-ot-plovdiv-koeto-nikoga-nyama-da-bde-sshchoto-snimki_news498865.html
 http://www.capital.bg/specialni_izdaniia/regionalen_biznes/2017/03/30/2953055_neiasnata_sudba_na_niakogashnata_bania_orta_mezar/

Stavby v Plovdive
Kultúrne pamiatky v Bulharsku